Държавен вестник, бр. 6, 2026 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  6
Местоположение на работното място: работата се извършва предимно на едно и също място 
в производствен цех или складово помещение.  
Отговорности:  
 Носи отговорност за качеството на собствената работа при изпълнение на конкретните 
задачи;  
 Носи отговорност за правилното използване и поддържане на поверените му 
инструменти и оборудване;  
 Носи отговорност за спазване на правилата за безопасност и предотвратяване на 
инциденти.  
Взаимоотношения:  
Работи под ръководството на технолога или друг ръководител с необходимото висше 
образование в съответствие с производствените инструкции. Комуникира с колеги от смяната и 
други отдели.  
Личностни качества: дисциплина, отговорност, прецизност, умения за работа в екип, 
спазване на инструкции, физическа издръжливост. 
2.2. Втора степен на професионална квалификация по професията 
Лицето, придобило втора степен на професионална квалификация по професията 
„Производство на мляко и млечни продукти“, изпълнява самостоятелно операции, свързани с 
производството, опаковането, съхранението и експедицията на мляко и млечни продукти. 
Неговата дейност се организира и контролира от специалист с по-висока квалификация. 
Специалистът от тази степен носи отговорност за качеството на произведената продукция и за 
спазването на технологичните режими. 
Основни дейности: 
Производство на мляко и млечни продукти: подготвя суровини и материали за 
производство, като извършва претегляне, дозиране и смесване на съставките според рецептурите 
и проверява готовността на машините и съоръженията за работа; извършва технологични 
операции с помощта на машини и съоръжения, като настройва параметрите им, следи за 
правилната им работа; следи за спазването на технологичните режими и параметри, като измерва 
и записва температура, влажност, време и други показатели, и регулира процесите при отклонения; 
следи за качеството на полуфабрикатите и готовата продукция, като взема проби, извършва 
визуални и други анализи и оценява съответствието им със стандартите; коригира настройките на 
машините, добавя или отстранява материали или предприема други мерки в рамките на своята 
компетентност за поддържане на производствения процес. 
Опаковане на мляко и млечни продукти: подготвя опаковъчни материали, като зарежда 
машините с фолио, кутии, етикети и други материали и проверява тяхното качество в съответствие 
с изискванията; опакова готовата продукция в съответствие с изискванията, като настройва 
машините за опаковане, следи за правилната им работа и извършва ръчно опаковане на продукти 
със специални изисквания; етикетира опакованата продукция, като проверява информацията на 
етикетите, поставя ги върху опаковките и следи за правилната работа на машините за етикетиране. 
Съхраняване на мляко и млечни продукти: подрежда и съхранява готовата продукция в 
складови помещения, като организира правилното разположение на касетки, палети, ролпалети, 
колички и използва системи за складова логистика; контролира условията на съхранение, като 
следи и записва температура, влажност, следи за вентилацията в складовите помещения и 
предприема мерки за поддържане на оптимални условия.